Publication: Magyar Közlöny
Issue: MK-2003-127 (Year: 2003, Number: 127)
Era: 1990-2004
Section: 1997. évi CXLIV. törvény (Gt.) 23. § (1)—(2) bek.],
Paragraph Index: 1447

6. A pályázattal kapcsolatos tartalmi, formai benyújtási követelmények, költségek és egyéb információk: a pályázatot géppel írva kell összeállítani, és folyamatos lapszámozással kell ellátni. A pályázatban nem lehetnek közbeiktatások, törlések vagy átírások, kivéve a pályázó által tett hibák kiigazítását. Ez esetben a kiigazítást a pályázatot aláíró személynek kézjegyével kell ellátnia. A pályázat befogadásához — az ÁSZ honlapján is megjelenített, illetve 2003/127. szám a Jelölési szabályzatban foglalva az Ügyfélszolgálati Irodán átvehetõ — Adatlapot is ki lehet tölteni, a pályázó felsõfokú végzettségének és felkészültségének megfelelõen, és azt a nyilatkozatokkal, megalapozó dokumentumok hiteles másolataival együtt kell megküldeni az ÁSZ-nak. A pályázat minden oldalát (kivéve a hitelesített okiratokat, igazolásokat) a pályázónak szignálnia kell. Amennyiben a pályázat roncsolásmentesen nem bontható formában készült, elegendõ az elsõ és utolsó oldal szignálása. A pályázatot és mellékleteit zárt borítékban, postai úton kell benyújtani. A borítékon fel kell tüntetni: „FB elnöki pályázat”. A pályázónak lehetõsége van a pályázati ûrlap (Adatlap) ÁSZ honlapjáról történõ letöltésére; az érvényes pályázat benyújtása azonban postai úton történik. A pályázat elkészítésével és benyújtásával kapcsolatban felmerülõ összes költség a pályázót terheli. A pályázatot kiíró nem tehetõ felelõssé ezen költségek felmerüléséért, függetlenül a pályázat sorsától. A pályázati felhívásban kért adatok valódiságáért a pályázó felel. Valótlan vagy nem kielégítõ adatok benyújtása a pályázó kizárását, illetve a pályázat érvénytelenségét vonja maga után. Kapcsolattartó, és a pályázat vonatkozásában felvilágosítást adni jogosult: Állami Számvevõszék Jogi és igazgatási osztály Barkóczi Sándorné dr. dr. Hegyi Ferenc Postacím: 1364 Budapest, Pf. 54. Tel.: 484-9151, 484-9166, fax: 484-9155.

Source: https://magyarkozlony.hu/hivatalos-lapok/041f6e7a941cd9e1e4f0a49da1f814b2ebf9034b/dokumentumok/acbcd57e44374760bacdafc58fb7eb33cba913f0/letoltes